ઇતિહાસમાં મહાનતામાં નામ નોંધાવી ચૂકેલા લોકો વિશે વિચારવાનું શરૂ કરશો તો તમને એક ખાસ ટ્રેન્ડ જોવા મળશે. વિજ્ઞા।નીથી માંડીને સાહિત્ય ક્ષેત્રે ઇતિહાસમાં ચમકી ચૂકેલી હસ્તી વિશે જાણવા પ્રયાસ કરશો તો જાણમાં આવશે કે ઇતિહાસમાં પુરુષો સ્થાન પામ્યા છે તે તેમની અટકથી જ ઓળખાયા છે. સંશોધકોનું કહેવું છે કે આ જ વલણ રોજબરોજના જીવનમાં પણ પ્રવર્તે છે. પુરુષ વ્યવસાયીઓ પૈકી મોટાભાગના તેમની અટકથી ઓળખાતા હોય છે. તો મહિલા વ્યવસાયી તેમના પૂરાં નામે જ ઓળખાય છે. આ મોરચે પણ સ્ત્રી – પુરુષ અસમાનતા કે પૂર્વગ્રંથિઓ પ્રવર્તતી હોય છે. એવો ભાસ ઊભો થાય છે કે પુરુષ વધુ પ્રખ્યાત છે.